Document ID: 32008D0629

KOMISIJAS LĒMUMS
(2008. gada 12. jūnijs),
ar kuru groza Lēmumu 2005/56/EK, ar ko izveido Izglītības, audiovizuālās jomas un kultūras izpildaģentūru Eiropas Kopienas darbību vadīšanai izglītības, audiovizuālajā un kultūras jomā atbilstoši Padomes Regulai (EK) Nr. 58/2003
(2008/629/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (1), un jo īpaši tās 3. panta 1. punktu,
tā kā:
(1)
Vadoties pēc Komisijas Lēmuma 2005/56/EK (2) 4. panta 1. punkta, Izglītības, audiovizuālās jomas un kultūras izpildaģentūrai (turpmāk - “Aģentūra”) ir uzticēta Komisijas programmu pārvaldīšana izglītības, audiovizuālajā un kultūras jomā, un jo īpaši Eiropas audiovizuālās jomas atbalsta programmas MEDIA 2007 (2007.-2013. gads) pārvaldīšana, kas tika izveidota ar Eiropas Parlamenta un Padomes Lēmumu Nr. 1718/2006/EK (3) kā programma, kas veicina Eiropas audiovizuālo darbu izstrādi, MEDIA Plus - Izstrāde, izplatīšana un popularizēšana (2001.-2006. gads), kas tika izveidota ar Padomes Lēmumu 2000/821/EK (4), un Eiropas audiovizuālās jomas profesionāļu apmācību programma MEDIA-Training (2001.-2006. gads), kas tika izveidota ar Eiropas Parlamenta un Padomes Lēmumu Nr. 163/2001/EK (5).
(2)
Vadoties pēc Lēmuma 2005/56/EK 4. panta 3. punkta, Komisija var pilnvarot Aģentūru pēc tam, kad ir saņemts lēmums no Izpildaģentūru komitejas, veikt tāda paša veida uzdevumus kā Kopienu programmas izglītības, audiovizuālajā un kultūras jomā.
(3)
Aģentūras mandātam jāietver arī to projektu vadība un slēgšana, kas uzsākti Eiropas audiovizuālās jomas profesionāļu apmācību programmas MEDIA II - Training (1996.-2000. gads) laikā, kas apstiprināta ar Padomes Lēmumu 95/564/EK (6); un Eiropas audiovizuālo darbu izstrādes un izplatīšanas veicināšanas programmas MEDIA II - Izstrāde un izplatīšana (1996.-2000. gads) laikā, kas apstiprināta ar Padomes Lēmumu 95/563/EK (7).
(4)
Attiecīgi jāgroza Lēmums 2005/56/EK.
(5)
Šajā lēmumā paredzētie pasākumi ir saskaņā ar Izpildaģentūru komitejas atzinumu,
IR NOLĒMUSI ŠĀDI.
Vienīgais pants
Lēmuma 2005/56/EK 4. panta 1. punktam pievieno šādu 29. un 30. apakšpunktu:
“29)
Eiropas audiovizuālās jomas profesionāļu apmācību programma (MEDIA II - Training) (1996.-2000. gads), kas izveidota ar Padomes Lēmumu 95/564/EK (8);
30)
Eiropas audiovizuālo darbu izstrādes un izplatīšanas veicināšanas programma (MEDIA II - Izstrāde un izplatīšana) (1996.-2000. gads), kas izveidota ar Padomes Lēmumu 95/563/EK (9).
Brisele, 2008. gada 12. jūnijā

Labels: 4
0
9
12
15